ZLATÉ VEDRO

ŠTATÚT OCENENIA

# Čl. 1 Zlaté Vedro

1. Zlaté vedro (ďalej len „ocenenie“) je ocenením úspešnosti miest a obcí za prácu s podnetmi od občanov prostredníctvom portálu Odkazprestarostu.sk.
2. Zriaďovateľom a organizátorom ocenenia je občianske združenie Inštitút pre dobre spravovanú spoločnosť, Štúrova 3, 811 02 Bratislava ([www.governance.sk](http://www.governance.sk)) (ďalej len „organizátor“).
3. Ocenenie sa udeľuje raz ročne, a to vždy za predchádzajúci kalendárny rok. Dáta sa exportujú vždy k 1. marcu roku, kedy sa podujatie koná.
4. Ocenená môže byť len tá samospráva, ktorá využíva portál Odkazprestarostu.sk na základe zmluvy s organizátorom.
5. Ocenenie sa odovzdáva v štyroch kategóriách: 1. Riešenie podnetov – obce do 20 000 obyvateľov, 2. Riešenie podnetov – obce nad 20 000 obyvateľov, 3. Komunikácia – obce do 20 000 obyvateľov, 4. Komunikácia – obce nad 20 000 obyvateľov.

# Čl. 2 Metodológia hodnotenia

1. Samosprávy sú v kategórii riešenia podnetov aj komunikácie hodnotené na základe ich úspešnosti oproti (hypotetickej) priemernej samospráve.
2. V prípade kategórie riešenie podnetov je každému podnetu priradená náročnosť na stupnici od 1 po 5.
3. Pri kategórií komunikácia sa samosprávy hodnotia podľa úplnosti odpovede a rýchlosti jej vloženia ku podnetu.
4. V oboch hodnotených kategóriách sa v záverečnom vzorci prihliada aj na celkový počet prijatých podnetov.

# Čl. 3 Odovzdanie ocenenia

1. Víťazov ocenenia vyhlasujú organizátori na verejnom podujatí.
2. Na získanie ocenenia sa neviažu finančné benefity.

# Čl. 4 Partnerstvo

1. Partnermi ocenenia môžu byť iba verejné inštitúcie a neverejné organizácie alebo spoločnosti, ktoré oceneniu poskytli finančný príspevok, služby alebo podporu bez nároku na odmenu.

# Čl. 5 Ostatné ustanovenia

1. Organizátori ocenenia si vyhradzujú právo upraviť tento štatút.
2. Tento štatút nadobúda účinnosť dňa 1.3.2021.